มีประจำเดือนวันที่ 1 ส.ค.หมดวันที่5ส.ค. แล้วก็มาอีกครั้งวันที่ 16 ส.ค.หมดวันที่ 21 ส.ค. พอมาวันที่27 มีตกขาวออกมาเป็นสีน้ำตาล มีเลือดปนนิดหน่อย อายุ15จะ16 ผิดปกติมั้ยคะ
สวัสดีค่ะ หากประจำเดือนมาแล้วในวันที่ 1-5 ส.ค. และมาอีกครั้งในวันที่ 16-21 ส.ค. ถือว่ามีระยะห่างระหว่างรอบประจำเดือนสั้นผิดปกติ ซึ่งส่วนใหญ่ในช่วงวัยรุ่นมักเกิดจากการผลิตฮอร์โมนของรังไข่ที่ผิดปกติได้อย่างไรก็ตาม หากมีเพศสัมพันธ์ ก็อาจเป็นเลือดที่ออกจากภาวะแทรกซ้อนของการตั้งครรภ์ได้ ดังนั้น หากมีเพศสัมพันธ์ ควรตรวจหาการตั้งครรภ์ดูด้วยค่ะส่วนการมีตกขาวสีน้ำตาลและมีเลือดปนในวันที่ 27 ส.ค. อาจเกิดจาก1. เลือดออกช่วงไข่ตก เนื่องจากเลือดที่ออกห่างจากวันที่ 16 ส.ค. ไป 11 วัน หากเลือดที่ออกมีปริมาณไม่มาก และออกเพียงแค่ 1 วัน ก็อาจเป็นเลือดออกช่วงไข่ตกได้2. หากมีเพศสัมพันธ์ ก็อาจเกิดจากมีการอักเสบติดเชื้อในโพรงมดลูก แต่มักมีอาการตกขาวที่ผิดปกติ และปวดท้องน้อยร่วมด้วย รวมถึงอาการเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. หากมีการใช้ยาต่างๆ ก็อาจเป็นสาเหตุได้ เช่น ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. การทำงานผลิตฮอรโมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS) แต่มักมีประจำเดือนที่ผิดปกติมาก่อน โดยเฉพาะอาการมีระยะห่างระหว่างรอบประจำเดือนที่มากกว่าปกติแนะนำให้สังเกตเลือดที่ออกไปก่อน หากมาเพียง 1-2 วันและมีปริมาณเล็กน้อย ก็ไม่จำเป็นต้องทำอะไร แต่หากยังคงมีตกขาวปนเลือดออกมาอีกเรื่อยๆ หรือมีเลือดออกกะปริดกะปรอย หรือประจำเดือนรอบต่อๆไป ยังคงมีระยะห่างสั้นกว่า 21 วัน ก็ควรไปพบแพทย์เพื่อตรวจและรักษาค่ะ